A Tanács 2878/79/EGK rendelete

(1979. december 17.)

a vetőmagok piacának közös szervezéséről szóló 2358/71/EGK rendelet, valamint a közös vámtarifáról szóló 950/68/EGK rendelet módosításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 43. cikkére,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

mivel a többoldalú kereskedelmi tárgyalások eredményeként létrejött megállapodások végrehajtását követően bizonyos módosítások szükségesek a rizs piacára vonatkozó közösségi szabályokban;

mivel megfelelő intézkedéseket kell tenni a rizs és a rizsvetőmag piacának stabilizálása és az érintett termelők ésszerű jövedelmének biztosítása érdekében;

mivel ennek megfelelően a legutóbb a 234/79/EGK rendelettel [4] módosított, a vetőmagok piacának közös szervezéséről szóló, 1971. október 26-i 2358/71/EGK tanácsi rendelet [5] többek között egyes vetőmagok termelésének támogatásáról rendelkezett; mivel az említett rendeletet ki kell terjeszteni a vetőrizsre is, amelyet eddig a legutóbb az 1552/79/EGK rendelettel [6] módosított, a rizs piacának közös szervezéséről szóló, 1976. június 21-i 1418/76/EGK tanácsi rendelet [7] szabályozott;

mivel rendelkezni kell arról, hogy az előírt támogatás odaítélése révén ösztönözni lehessen az elit és minősített rizsvetőmag előállítását; mivel ezt a terméket fel kell venni a 2358/71/EGK rendelet mellékletébe;

mivel a 2358/71/EGK rendelet 3. cikke előírja, hogy a termelési támogatás összegét kétévente augusztus 1-je előtt kell meghatározni a következő évben kezdődő, valamint az azt követő gazdasági évre; mivel azonban a második évre vonatkozó támogatás összegét az annak felhasználását megelőző év augusztus 1-je előtt módosítani lehet abban az esetben, ha a Közösség piacának stabilitását súlyos veszély fenyegeti; mivel a piaci helyzet a gyakorlatban nyilvánvalóvá tette, hogy ez az időpont túl korai; mivel ezért célszerű ennek a módosításnak a határidejét az érintett gazdasági év kezdete előtti olyan időpontban megállapítani, amely elegendő időt hagy a termeléssel kapcsolatos intézkedésre;

mivel a vetőmagok piaca közös szervezésének jellemzőire tekintettel a vetőrizsre vonatkozó importlefölözés helyébe 12 %-os vámot kell léptetni;

mivel az import esetében különbséget kell tenni a vetőrizs behozatala és az egyéb rizsfajták behozatala között; mivel a legutóbb a 2384/79/EGK rendelettel [8] módosított, a közös vámtarifáról szóló, 1968. június 28-i 950/68/EGK tanácsi rendeletet [9] ezért módosítani kell,

ELFOGADTA EZT A RENDELETET:

1. cikk

A 2358/71/EGK rendelet a következőképpen módosul:

1. Az 1. cikk helyébe a következő szöveg lép:

"1. cikk

Létrejön a vetőmagok piacának közös szervezése, amely a következő termékekre vonatkozik:

Közös vámtarifa vámtarifaszáma | Áruleírás |

07.05 A | Vetésre szánt szárított hüvelyesek, kifejtve, hántoltan és felesen is |

10.05 A | Hibridkukorica-vetőmag |

10.06 A | Vetőrizs |

12.01 A | Vetésre szánt olajos magvak és olajtartalmú gyümölcsök, egészben vagy összetörve |

12.03 | Vetésre szánt magvak, gyümölcsök és spórák" |

2. A 3. cikk (1) bekezdése második albekezdésének utolsó mondata helyébe következő szöveg lép:

"Ezt a módosítást a szóban forgó gazdasági év kezdete előtt kell elfogadni, megfelelő időben ahhoz, hogy a termeléssel kapcsolatban intézkedni lehessen."

3. A 8a. cikk helyébe a következő szöveg lép:

"8a. cikk

(1) A közös vámtarifa 10.06 A alszáma alá tartozó vetőrizsre a közös vámtarifa vámtételét kell alkalmazni.

(2) A közös vámtarifa szerinti nómenklatúra értelmezésére vonatkozó általános szabályokat és a nómenklatúra alkalmazásának különleges szabályait kell alkalmazni az e rendelet hatálya alá tartozó termékek vámtarifa-besorolásánál; az e rendelet alkalmazásából következő tarifanómenklatúrát be kell építeni a közös vámtarifába."

4. A melléklet helyébe e rendelet I. melléklete lép.

2. cikk

A közös vámtarifa e rendelet II. mellékletével összhangban módosul.

3. cikk

Ez a rendelet 1980. január 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1979. december 17-én.

a Tanács részéről

az elnök

S. Barrett

[1] HL C 211., 1979.8.23., 4. o.

[2] HL C 289., 1979.11.19., 49. o.

[3] HL C 297., 1979.11.28., 11. o.

[4] HL L 34., 1979.2.9., 2. o.

[5] HL L 246., 1971.11.5., 1. o.

[6] HL L 188., 1979.7.26., 9. o.

[7] HL L 166., 1976.6.25., 1. o.

[8] HL L 274., 1979.10.31., 9. o.

[9] HL L 172., 1968.7.27., 1. o.

--------------------------------------------------

I. MELLÉKLET

MELLÉKLET

Közös vámtarifa vámtarifaszáma | Áruleírás |

| |

1.CERES

GABONAFÉLÉK

10.06 A | Oryza sativa L. | Termesztett rizs |

2.OLEAGINEA

OLAJOS MAGVAK

ex 12.01 A | Linum usitatissimum L. partim | Rostlen |

Linum usitatissimum L. partim | Vetőlen |

Cannabis sativa L. monoica | Egylaki kender |

3.GRAMINEAE

PÁZSITFŰFÉLÉK

ex 12.03 C | Arrhenatherum elatius (L.) J. et C. Presl. | Franciaperje |

Dactylis glomerata L. | Csomós ebír |

Festuca arundinacea Schreb. | Nádképű csenkesz |

Festuca ovina L. | Juhcsenkesz |

Festuca pratensis Huds. | Réti csenkesz |

Festuca rubra L. | Vörös csenkesz |

Lolium multiflorum Lam. | Olaszperje (beleértve a hollandi perjét is) |

Lolium perenne L. | Angolperje |

Lolium x hybridum Hausskn. | Hibrid perje |

Phleum pratense L. | Mezei komócsin |

Poa nemoralis L. | Ligeti perje |

Poa pratensis L. | Réti perje |

Poa trivialis L. | Sovány perje |

4.LEGUMINOSAE

HÜVELYESEK

ex 07.05 A I | Pisum arvense L. | Takarmányborsó |

ex 07.05 A III | Vicia faba L. ssp. faba var. equina Pers. | Nagy lóbab |

Vicia faba L. var. minor (Peterm.) bull | Kis lóbab |

ex 12.03 C | Medicago sativa L. | Lucerna |

Trifolium pratense L. | Vöröshere |

Trifolium repens L. | Fehérhere |

Vicia sativa L. | Takarmánybükköny |

--------------------------------------------------

II. MELLÉKLET

1.2.3. A közös vámtarifa a következőképpen módosul:

A 10. fejezet 2. kiegészítő megjegyzése helyébe a következő szöveg lép:

"2. A következő fogalmak jelentését az alábbiak tartalmazzák:

a) "kerekszemű rizs" (10.06 B I a) 1, B I b) 1, B II a) 1 és B II b) 1): olyan rizs, amelynek szemei 5,2 mm-nél nem hosszabbak és hosszúság/szélesség arányuk 2-nél kisebb;

b) "hosszúszemű rizs" (10.06 B I a) 2, B I b) 2, B II a) 2 és B II b) 2): olyan rizs, amelynek szemei 5,2 mm-nél hosszabbak;

c) "hántolatlan rizs" (10.06 B I a)): olyan rizs, amelynek maghéja a cséplést követően megmaradt;

d) "hántolt rizs" (10.06 B I b)): olyan hántolatlan rizs, amelyről csak a maghéjat távolították el. Ebbe a kategóriába tartoznak például a "barna rizs", "ömlesztett rizs", "loonzain" és "riso sbramato" kereskedelmi megnevezésű rizsfélék;

e) "félig hántolt rizs" (10.06 B II a)): olyan hántolatlan rizs, amelyről a maghéjat, a csíra egy részét, és a terméshéj külső rétegeit egészben vagy részben eltávolították, a belső rétegeket azonban nem;

f) "teljesen hántolt rizs" (10.06 B II b)): olyan rizs, amelyről a maghéjat, a terméshéj külső és belső rétegeit teljesen, a hosszú-, illetve félhosszú szemű rizs esetén a csírát teljesen, a kerekszemű rizs esetében pedig legalább a csíra egy részét eltávolították, de amelynél a szemek legfeljebb 10 %-án hosszanti fehér csíkok maradhatnak;

g) "tört rizs" (10.06 B III): olyan szemdarabok, amelyek hossza nem haladja meg a teljes szem átlagos hosszának háromnegyedét."

A 10. fejezet 3. D és E kiegészítőmegjegyzéseiben a

"10.06 vámtarifaszám"

rovat helyébe a

"10.06 B vámtarifa-alszám"

szöveg lép.

A 10.06 vámtarifaszám helyébe a következő szöveg lép:

"Közös vámtarifa vámtarifaszáma | Áruleírás | Vámtétel |

Autonóm % vagy lefölözés (L) | Szerződéses % |

1 | 2 | 3 | 4 |

10.06 | Rizs: | | |

A.Vetéshez | 12 | – |

B.Egyéb | | |

I.Hántolatlan rizs; hántolt rizs | | |

a)Hántolatlan rizs: | | |

1.Kerekszemű | 12 (L) | – |

2.Hosszúszemű | 12 (L) | – |

b)Hántolt rizs: | | |

1.Gömbölyűszemű | 12 (L) | – |

2.Hosszúszemű | 12 (L) | – |

II.Félig hántolt vagy teljesen hántolt rizs: | | |

a)Félig hántolt rizs: | | |

1.Kerekszemű | 16 (L) | – |

2.Hosszúszemű | 16 (L) | – |

b)Teljesen hántolt rizs: | | |

1.Kerekszemű | 16 (L) | – |

2.Hosszúszemű | 16 (L) | – |

III.Tört rizs | 16 (L) | – |

--------------------------------------------------